  Анжелика Тихонова корреспондент Ижкарысь Калык творчествоя элькун юртын (Коммунъёслэн урамзы, 363) вашкала арбериосын «Из глубины веков» нимо адӟытон ужа. Со сярысь ужъюртлэн «ВКонтакте» мерлыко вотэсысь огиназ ивортэмын. Адӟытонысь улон-вылон но сиськон-пӧраськон арбериос 2015-2018 аръёсы Калык творчествоя элькун юртысь чеберлыко киужъёсъя ёзэтысь ӧнерчиосын но ёросъёсысь Кибашлыослэн юртъёсысьтызы ӧнерчиосын ӵош этнографи экспедициосы потаса люкамын. Адӟытон кык люкетлы люкемын: «Текстиль» - удмуртъёслэн сяме пырем куиськон амалъёссы; «Улон-вылонын кутӥськись арбериос» - удмуртъёслэн улон-вылон но сиськон-пӧраськон арбериоссы. Адӟытон Калык творчествоя элькун юртлэн пичи залаз 2-тӥ гудырикошконозь ужалоз. Тодэ вайытом, «Удмуртия» издательство аслаз 100 ар тырмонэзлы удмурт усточиослэн ужъёсынызы книга поттоз. Тегъёс: Лулчеберет Ижкар Удмуртия удмуртъёс адӟытон киуж  